Ilkka Seppinen

Ilkka Tapio Seppinen (s. 14. helmikuuta 1944 Kuopio)Veli-Matti Autio: Suomen Historiallisen Seuran matrikkeli 1875–2007, s. 186. Suomalaisen Kirjallisuuden Seura, Helsinki 2007. on suomalainen historioitsija, Helsingin yliopiston poliittisen historian dosentti ja valtiotieteen tohtori.

Seppinen on Helsingin yliopiston poliittisen historian laitoksen dosentti. Hän on kirjoittanut tilaushistorioita, mutta myös paljon muuta. Toiminta eri aloja edustaneiden tilaushistorioiden kirjoittajana on toisaalta perehdyttänyt Seppisen laajasti Suomen historiaan 1800-luvun alkupuolelta saakka. Useimmissa tapauksissa Seppisen tilaushistoriat täyttävät tieteelliset kriteerit ja ovat perusteellisesti dokumentoituja. Seppisen viimeinen tilaushistoria on oikeuskanslerin historia 1944-2006, joka ilmestyi lokakuun alussa 2006.

Seppinen on tutkinut historiaa myös akateemisesti. Erityisesti hän on perehtynyt Napoleonin sotien vaikutukseen Ruotsin valtakuntaan ja siten Suomeen. Tästä aiheesta hän on esittänyt useita esitelmiä kotimaassa sekä aihetta käsitelleessä suomalais-venäläisessä seminaarissa Moskovassa 2007. Kansainvälisen Sotahistorian Komission vuoden 2009 symposiossa Portossa Portugalissa Seppinen esitelmöi aiheesta Suomen Sotahistorian Komission virallisena edustajana, Tartossa Baltian Puolustuskorkeakoulssa ja muualla.

Seppinen on Deutsche Akademische Austauschdienstin stipendiaatti (1971–1972) ja Alexander von Humboldt Stiftungin stipendiaatti (1981). Suomen Historiallisen Seuran tutkijajäseneksi hänet otettiin 1993. 

Seppinen on kirjoittanut eduskunnan 100-vuotishistorian 11 osaan Kansainvälinen eduskunta tutkielman "Eduskunnan ulkosuhteet". Seppinen on toimittanut Martti Ruudun sotapäiväkirjan Me uskoimme Suomeen (2000) ja kirjoittanut pienoiselämäkertoja Kansallisbiografiaan. Hän on suomentanut Harrison Salisburyn kirjan Tuntematon sota (1979).

Seppinen on toiminut Suomen Sotahistorian Komissiossa vuodesta 1983. Vuodesta 2012 lähtien hän on ollut Komission puheenjohtaja. Vuodesta 2012 lähtien hän on ollut The International Association for the History of Transport, Traffic and Mobility (T2M) hallituksen jäsen, johon liikennehistorian harrastus Liikenneministeriön historian (1992 kirjoittamisen jälkeen on hänet johdattanut.

Teokset 
Ahdinkoajan varalle : Taloudellinen puolustusneuvosto ja puolustustaloudellinen suunnittelukunta huoltovarmuuden kehittäjänä 1929–1955–1995, 1996
Finland's war years [Elektroninen aineisto] = Die Kriegsjahre in Finnland / manuscript: Ilkka Seppinen ; graphic design: Jyrki Myllylä ; publisher: Mikkelin kaupungin museot, Päämajamuseo, cop. 2002.
Ilmatieteen laitos 1838–1988, Ilmatieteen laitos, 1988; myös englanniksi: Finnish Meteorological Institute 1838–1988, 1988
Lehdistö ja ulkopolitiikka 1927–1932, Helsingin yliopisto, poliittisen historian laitos, 1972.
MKL, Mielenterveys- ja kehitysvamma-alan liitto ry 1927–1977, Mielenterveys- ja kehitysvamma-alan liitto, [1977]
Selim Lemström : Aleksanterin yliopiston fysiikan professorina 1878–1904 toimineen geofyysikon elämä ja työ, Ilmatieteen laitos, 2006
Sillanrakentaja : Suomi-Seura 1927–2002, [julkaisija: Suomi-Seura], 2002.
Suomalaisen avaruustutkimuksen historia : Euroopan avaruusjärjestön jäsenyyteen asti, Yliopistopaino, 2004.
Suomen sotavuodet [Elektroninen aineisto] = Finlands krigsår / tekstikäsikirjoitus: Ilkka Seppinen ; graafinen suunnittelu: Jyrki Myllylä ; julkaisija: Mikkelin kaupungin museot, Päämajamuseo, cop. 2002.
Suomen ulkomaankaupan ehdot 1939–1944 = Die finnischen Aussenhandelsbedingungen 1939–1944, Suomen historiallinen seura, 1983 (väitöskirja)
Ulkopolitiikan puolustuspoliittiset tavoitteet : tutkielma sotilaallisista näkökohdista Suomen ulkopolitiikassa 1919–1939, 1974.
Valtaväylä Suomeen : liikenneministeriö 100 vuotta ; [julkaisija:] Liikenneministeriö, VAPK-kustannus, 1992.
Tämän asian olen tutkinut. Valtioneuvoston oikeuskanslerin historia 1944-2006. Oikeuskanslerinvirasto, Helsinki 2009.
Ilkka Seppinen-Risto Pellinen: The History of Finnish Space Activities. Translated from the Finnish by Gilbert W. Leppelmeier. Explorations vol. 6. Beauchesne, Paris 2009.
Lähteet

Luokka:Suomalaiset historioitsijat
Luokka:Suomalaiset tietokirjailijat
Luokka:Vuonna 1944 syntyneet
Luokka:Elävät henkilöt